ยังคงวนเวียนอยู่แถว MEGA บางนาอีกเช่นเคยนะครับ ครั้งนี้มากับครอบครัว มาหาซื้อของใช้ใน IKEA ครับ มาถึงที่นี่ก็เกือบเที่ยงแล้ว พวกผมเลยรีบทานอาหารกลางวันก่อนที่ลูกค้าจะแน่นร้านนะครับ และร้านที่พวกผมเลือกทานกันคือ ร้าน Coco Ichibanya ครับ

ร้าน Coco Ichibanya สาขา MEGA Bangna อยู่ชั้น 2 ด้านนอกอาคารช่วงกลางห้างครับ ที่จอดรถใต้อาคารของทางห้างกว้างใหญ่มากครับ ... ถ้าจะเดินมาที่ร้านแนะนำให้เดินจากชั้น 2 ด้านในห้างรับแอร์มาก่อนแล้วค่อยเดินออกตรงประตูทางออกของห้างนะครับ เพราะร้านอยู่นอกอาคารตรงประตูทางออกพอดีครับ

สาขานี้พื้นที่ไม่ใหญ่เท่าไหร่ การตกแต่งก็ดูดีตามมาตราฐานของร้าน ภายในเน้นตกแต่งด้วยไม้โทนสีอ่อน มีที่นั่งประมาณ 45 ที่ การบริการมาตราฐานดีครับ

เมนูที่ทานกับครั้งนี้มี สลัดข้าวโพด 80 บาท , สลัดไก่ทอด 90 บาท , ข้าวแกงกะหรี่ชาบูเนื้อหมู 150 บาท , ข้างแกงกะหรี่หมูชุปเกล็ดขนมปังทอด 160 บาท , ข้าวแกงกะหรี่ไส้กรอก 150 บาท และ ข้าวแกงกะหรี่หน้าไข่ครีมเห็ด 170 บาท ส่วนท้อปปิ้งที่เพิ่มมี ไก่ทอด 40 บาท และ หมูชุปเกล็ดขนมปังทอด 50 บาท ครับ ^^

... ข้าวแกงกะหรี่หน้าไข่ครีมเห็ด : ผมสั่งเผ็ดระดับ 4 ซึ่งเป็นระดับที่ผมชอบนะครับ ไม่จืดไปและไม่เผ็ดมากตอนทานเสร็จ .. จานนี้รสชาติจะนุ่มๆเนียนๆจากไข่และครีมเห็ด บวกกับความเผ็ดและกลิ่นหอมจากแกงกะหรี่ อร่อยมากครับ ทางร้านให้แกงกะหรี่มาเยอะพอสมควร ส่วนใหญ่ที่ผมทานก็จะสั่งหมูชุปเกล็ดขนมปังทอดมาเพิ่มด้วยครับ ทานสลับกันไปกับไข่ครีมเห็ด แกงกะหรี่ก็จะหมดพอดีครับ

... สลัดข้าวโพด : สลัดมีขนาดกลางๆค่อนไปทางใหญ่ แบ่งกันทานได้หลายคน รสชาติใช้ได้ครับ แต่ก็ไม่โดดเด่นอะไรจะต้องมาทานเหมือนแกงกะหรี่นะครับ ด้วยราคา 80 บาท ถือว่าโอเคครับ ทำให้มื้อนี้ได้ทานผักด้วยครับ

... สลัดไก่ทอด : เหมือนสลัดข้าวโพดครับ แต่มีไก่ทอดกลมๆชิ้นเล็กๆเพิ่มมา 8 ชิ้น ไก่ทอดรสชาติไก่ทอดมาตราฐานครับ

เมนูที่คนอื่นๆสั่งและผมไม่ได้ทานนะครับ
... ข้าวแกงกะหรี่ชาบูเนื้อหมู
... ข้างแกงกะหรี่หมูชุปเกล็ดขนมปังทอด
... ข้าวแกงกะหรี่ไส้กรอก : สั่งแบบเผ็ดน้อยสำหรับเด็ก เด็กๆเพิ่งเคยทานแกงกะหรี่ครั้งแรกครับ บอกว่าใช้ได้ครับ

โดยรวม แกงกะหรี่ร้านนี้ถูกปากผมครับ ส่วนเมนูอื่นๆรสชาติใช้ได้มาตราฐานทั่วไปครับ

ปล.1 ช่วงนี้ทานครบ 500 บาทจะได้กระปุกแมว มี 2 แบบให้เลือก มีไว้ใส่น้ำตาลและนมครับ
ปล.2 ทางร้านไม่ร่วมโปรโมชั่นกับบัตรฟูจิแล้วนะครับ 